text: درت في السوق و اشتريت كم غرض لازمني , و بعدها وصلت لسوق العطاريين , و هو متل كل الأسواق القديمة , محلات صغيرة كتير جنب بعضها , و كلها متخصصة بالبهارات و التوابل , من هل المحل بشتري أطيب شاي أخضر , و من عند التاني بشتري شاي معطر و ريحتو و طعمتو ما في أطيب منهن , لا تقولولي شاي ليبتون و ما بعرف شو , إلي ما داق هل الشاي ما داق الشاي , و من عند هاد بهارت بطاطا , و من عند هاد كاكاو هولندي فاخر و شي بيتقدم للملوك , و من عند عمو اسماعيل ويس خلطة بهارات حلبية لا يعلى عليها , وقفت عندو و طلبت منه يطحنلي ربع كيلو بهار مشكل , و ببعدها طالعت الليستة و بديت شوف و دوق و أخد الي يعجبني , و هو عبيطحنلي البهارات , خطرلي أسئله إذا كان للبهار الحلبي عيار محدد , قالي طبعا , قلتلو بتقدر تعطيني ياه و إلا سر المصلحة ؟ قال الي طبعا بعطيكي ياه , و طالع كرتونة و أخد قلم من ورا ادنه و كتبلي العيارات , و هيك صار عندي طريقة البهار الحلبي أو الي بيسموه السبع بهارات , و كمان الدقة الحلبية , و كمان الخلطة الحلبية , و إلي هوأهم سر من أسرار مطبخنا الطيب , شكرته كتير , و هو صار يقلي عادي , ما عملت شي , هيك الانسان السوري كريم بطبعه
text: #000006
text: رجعت على البيت و جربت أحضر ربع الكمية إلي كتبلي ياها , و طلعت رووعة , ريحتها الدافية عطرت مطبخي بأطيب ريحة , ريحة حلب الحلوة
text: #000007
text: مطبخ حلبي،وصفات تراثية
text: #000009
text: وصفات تانية ممكن تعجبك
text: #000010
text: بدي اسألك لازم البهارات تكون صحيحة يعني لو الواحدة مستعجلة او شي فيها تخلط البهارات و هي مطحونة كمان بشو منبدلها ازا مو موجودة يعني مثلا بالوصفة في بهار مشكل بس ما عندي فشو بحط بدالو او ما بحط شي
  ما تواخزيني على اسئلتي لكتيره
text: #000017
text: السلام عليكم و رحمة الله وبركاته
  طيب راح جرب و بشوف كيف بيطلعو
  اخر سؤال هو ازا بالوصفة مكتوب بهار مشكل او البهارات السبعةو مانا متوفرة عندي شو ساوي
text: #000021
text: بتستخدمي الفلفل الحلو , أو تشكيلة من بهارت مفضلة عندك
text: #000022
text: حبيبتي منى هالخلطة خلتني أشتاق لماما لأنو ماما لهلأ بتعمل البهار لحالا وما بتشتري مطحون أبدا متل ما كانت نانتي تعمل الزعتر الحلبي على ايدا ولكل العيلة
  بس سؤالي انو هل الزنجبيل من مكونات البهار الأصلية؟ لأني بصراحة بمصفاية تجفيف البهارات اللي كل طفولتي بتزكرا ببلكون المطبخ ما كنت أشوف الزنجبيل بس بنفس الوقت بتزكر انو كانو 7 حزيرة بقاهههه
  هلأ عم بجيب بهاراتي من عند امي وبدبر حالي فيون
  يلا بلكي بصير بفضلك بعمل وببعتلا
  الله يعطيكي الالعافية المقدمة بتطير العقل
text: #000029
text: سقى الله أيام حلب اللي مضت من سنيييييين، ريحة هالخلطة بحلب عن جد مميزة، وعكل حال فعلا بهارات كل منطقة بتختلف كتير عن منطقة تانية.
  ماما ما كانت كتير تحب الخلطات، كانت تحط للأكل فلفل وفليفلة وهيك يعني عالخفيف. ولكن دااااايما كانت علبة البهارات هي موجودة ولما تروح عالمدينة تجيب منون، يعني ما بشوفها تستخدمها بئى وين كانت تروح ههههه ؟
text: #000031
text: بس ان شاء الله يبئى بحضر الخلطة بدونها ما مشكلة 8) . شكرا كتير لمنوش ولعمو اسماعيل.
  صحي كان في واحد كنت اشتري من عندو بالمدينة، محلو كتير كتير حلو معلق عواجهة المحل نجوم بحر وشغلات مجففة .. كان كتير طيوب الله يذكرو بالخير. وعفكرة هالمحلات لا تستهينو فيون بنوب بنوب عندون شغلات غريبة عجيبة ما بتخطر عالبال لذلك ممكن أحيانا تسألوون: شو عندك كمان شي غريب ؟ لأن كل مرة كنت روح لعندو كنت اكتشف شي جديد تماما. هههه مرة بدي اشتري بخور، آم سألني البياع: لشو لازمك ؟ .. قلتلو: بدي بخور وبس ... قلي : يعني للريحة ولا للسحر ولا شو ؟ .... قلتلو : هات من كل شي عندك. وطلعت مربعات خضرا ودوائر حمرا وبودرة وقطع سودا وما بعرف شو (مو بعيدة تكون لسانات ضفادع وعيون سحالي :grin ).
text: #000034
text: شوضحكت على زيت الكركم :grin :grin , الي بيعيش بيسمع , بس و لا مرة خطر ببالي اسال عن اشيا غريبة , في كذا نوع بهار رح جرب دور عليه , ما دام لاقيتي زيت للكركم فمن باب اولى لاقي زعتر فارسي , الزعتر الي ما لاقيت منه عند المحلات الي بتعامل معها
text: #000039
text: يعني اذا بدنا نحط خلطة السبع بهارات مع شاورما الدجاج سوف يصبغ لون الدجاج بالأسود و بكون لحم غامق مع طعم حد شوي شو رأيك
text: #000041
text: وصفتي لشاورما الدجاج ما بدها سبع بهارت , فيكي تشوفي الوصفة هون
  بس اكيد ما رح يكون اللون ابيض , و الطعم و لا اروع , جربيها
text: #000042
text: وصفتي لشاورما الدجاج ما بدها سبع بهارت , فيكي تشوفي الوصفة هون
text: #000043
text: بس اكيد ما رح يكون اللون ابيض , و الطعم و لا اروع , جربيها
text: #000044
text: اهلا و سهلا رنا ، شرفتي الموع و نورتيه
  صراحة ما بعرف ابدا كيف بيتحضر ، الي بعرفه انه ع مميز عن بقية انواع الصابون لان مواده طبيعية مية بالمية ، غير هيك ما عندي فكرة
  نورتي الموقع و شرفتيه
text: #000057
text: صراحة ما بعرف ابدا كيف بيتحضر ، الي بعرفه انه ع مميز عن بقية انواع الصابون لان مواده طبيعية مية بالمية ، غير هيك ما عندي فكرة
text: #000059
text: شكراً كتير عالوصفة
  عندي سؤال بخصوص حب الهال السؤال انسأل مسبقاً بس ما شفت رد عليه. منضيفو بقشره و الا مقشر؟
text: #000061